b'\n_START_ARTICLE_\nImiterita\n_START_SECTION_\nCaracter\xc3\xadstiques\n_START_PARAGRAPH_\nLa imiterita \xc3\xa9s un mineral d\'argent, mercuri i sofre. Qu\xc3\xadmicament \xc3\xa9s un sulfur doble d\'argent i mercuri (II), de f\xc3\xb3rmula Ag\xe2\x82\x82HgS\xe2\x82\x82 i de color gris p\xc3\xa0l\xc2\xb7lid o gris acer, tot i que tamb\xc3\xa9 pot ser negre completament. La seva densitat \xc3\xa9s de 7,846 g/cm\xc2\xb3, i cristal\xc2\xb7litza en el sistema monocl\xc3\xadnic. La seva duresa a l\'escala de Mohs oscil\xc2\xb7la entre 2,5 i 3._NEWLINE_Segons la classificaci\xc3\xb3 de Nickel-Strunz, la imiterita pertany a "02.BD: Sulfurs met\xc3\xa0l\xc2\xb7lics, M:S > 1:1 (principalment 2:1), amb Hg, Tl" juntament amb els seg\xc3\xbcents minerals: gortdrumita, balcanita, danielsita, donharrisita, carlinita, bukovita, murunskita, talcusita, roha\xc3\xafta, calcotal\xc2\xb7lita, sabatierita, crookesita i brodtkorbita.\n_START_SECTION_\nFormaci\xc3\xb3 i jaciments\n_START_PARAGRAPH_\nS\'ha trobat imiterita principalment en els dip\xc3\xb2sits de pirita de la mina Imiter, al Marroc, associada a calcopirita, esfalerita, acantita, polibasita, galena i arsenopirita, i en uns dip\xc3\xb2sits als filons hidrotermals de Ramsbeck, Alemanya, juntament amb acantita, pirita, marcassita, polibasita i calcita.'